Athugið : Þessar síður fjalla um alþingiskosningarnar 27. apríl 2013 . Helstu dagsetningar í aðdraganda alþingiskosninganna 27. apríl 2013 Atkvæðagreiðsla utan kjörfundar má hefjast hjá kjörstjórum innan lands og utan . Viðmiðunardagur kjörskrárstofns sem Þjóðskrá Íslands gerir . Landskjörstjórn auglýsir , eigi síðar en þennan dag , mörk Reykjavíkurkjördæmanna . Jafnframt ákveður landskjörstjórn í hvoru kjördæmanna kjósendur búsettir erlendis , sem síðast áttu lögheimili í Reykjavík , skuli vera miðað við fæðingardag þeirra . Atkvæðagreiðsla utan kjörfundar hjá kjörstjórum innan lands má hefjast á sjúkrahúsum , dvalarheimilum aldraðra , stofnunum fyrir fatlaða , fangelsum og í heimahúsum fyrir kjósendur vegna sjúkdóma , fötlunar og barnsburðar . Ósk um að greiða atkvæði í heimahúsi skal hafa borist kjörstjóra eigi síðar en 23. apríl kl. 16 . Stjórnmálasamtök sem hafa ekki skráðan listabókstaf hjá innanríkisráðuneytinu , en hyggjast bjóða fram við alþingiskosningarnar , skulu tilkynna það ráðuneytinu eigi síðar en þremur sólarhringum áður en framboðsfrestur rennur út kl. 12 á hádegi . Ráðuneytið birtir þegar með auglýsingu breytingar og viðauka við fyrri auglýsingu um listabókstafi stjórnmálasamtaka og tilkynnir landskjörstjórn og yfirkjörstjórnum . Framboðum skal skila til hlutaðeigandi yfirkjörstjórna eigi síðar en kl. 12 á hádegi . Innanríkisráðuneytið auglýsir , eigi síðar en þennan dag , framlagningu kjörskráa í Ríkisútvarpi ( hljóðvarpi og sjónvarpi ) og dagblöðum . Í auglýsingunni komi fram að þeir sem vilja koma að athugasemdum við kjörskrá skuli senda þær hlutaðeigandi sveitarstjórn . Sveitarstjórnir skulu leggja kjörskrár fram almenningi til sýnis á skrifstofu sveitarstjórnar eða öðrum hentugum stað eigi síðar en þennan dag . Kjörskráin skal liggja frammi á almennum skrifstofutíma til kjördags . Leiðréttingar má gera á kjörskrá fram á kjördag . Landskjörstjórn auglýsir , eigi síðar en þennan dag , í Lögbirtingablaði , blöðum og Ríkisútvarpi ( hljóðvarpi og sjónvarpi ) fyrir hvaða stjórnmálasamtök framboðslistar eru bornir fram við kosningarnar og tilgreinir bókstaf hvers lista . Jafnframt sendir landskjörstjórn innanríkisráðuneytinu listana eins og þeir eru birtir .